Stálbitar hífðir í Tónlistar - og ráðstefnuhúsið 20. ágúst 2008 Stálbitar hífðir í Tónlistar - og ráðstefnuhúsið Þessa dagana er uppsteypu vesturhússins í Tónlistar - og ráðstefnuhúsinu að ljúka en sá hluti hússins hýsir tvo af aðalsölum þess , ráðstefnusalinn og æfingasalinn . Hífðir voru 6 stálbitar í þakið í ráðstefnusalnum og 4 í þakið á æfingasalnum og vega þeir um 20 tonn hver og gekk hífingin mjög vel . Hafist verður handa innan skamms við að loka þaki salanna þannig að innivinna í þeim geti hafist . Á sama tíma er unnið að uppsteypu austurhússins sem hýsir tónleikasalinn sjálfan og er gert ráð fyrir að henni ljúki í lok árs . Innifrágangur og lagnavinna er komin vel af stað í kjallara hússins og er einnig hafin á 1. og 2. hæð þess . Innréttingavinna er þegar hafin í svokölluðum fjórða sal hússins . Uppsteypa bílageymslu hússins er hafin sem og spennistöðvar austan Tónlistar - og ráðstefnuhússins sem fæða mun svæðið með rafmagni .